CELEX: E2011P0014(01)
Language: fi
Date: 2016-11-17 00:00:00
Title: DB Schenkerin 17 päivänä marraskuuta 2016 EFTAn valvontaviranomaista vastaan nostama kanne (Asia E-14/11, COSTS)

9.3.2017   
            
            
               FI
            
            
               Euroopan unionin virallinen lehti
            
            
               C 73/20
            
         DB Schenkerin 17 päivänä marraskuuta 2016 EFTAn valvontaviranomaista vastaan nostama kanne
   (Asia E-14/11, COSTS)
   (2017/C 73/10)
   Schenker North AB, Schenker Privpak AB ja Schenker Privpak AS, yhdessä ’DB Schenker’, asiamiehenään Jon Midthjell, Advokatfirmaet Midthjell AS, Grev Wedels plass 5, NO-0151 Oslo, Norja, on nostanut 17 päivänä marraskuuta 2016 EFTAn tuomioistuimessa kanteen EFTAn valvontaviranomaista vastaan.
   Kantaja vaatii, että tuomioistuin ratkaisee asian seuraavasti:
   
               1.
            
            
               Jäljellä olevien kulujen määrä, jonka EFTAn valvontaviranomaisen on maksettava Schenker North AB:lle, Schenker Privpak AB:lle ja Schenker Privpak AS:lle, on 183 951 euroa.
            
         
               2.
            
            
               Määrästä on maksettava viivästyskorkoa päivästä, jona tämä määräys annetaan osapuolille tiedoksi, maksun tosiasialliseen suorituspäivään. Viivästyskorkona käytetään Euroopan keskuspankin perusrahoitusoperaatioihinsa soveltaman korkokannan mukaista, erääntymiskuukauden ensimmäisenä päivänä voimassa olevaa korkoa korotettuna kolmella ja puolella prosenttiyksiköllä.
            
         Oikeusperusta ja taustatiedot sekä kanteen tueksi esitetyt oikeusseikkoja koskevat väitteet:
   
               —
            
            
               Kantajat, yhdessä ’DB Schenker’, harjoittavat maa-, meri- ja rautatiekuljetustoimintaa Norjassa, Ruotsissa ja Tanskassa. DB Schenker oli EFTAn tuomioistuimessa kantajana asiassa E-14/11 vastaan EFTAn valvontaviranomainen.
            
         
               —
            
            
               EFTAn tuomioistuimen työjärjestyksen 70 artiklan 1 kohdassa sanotaan näin:
               
                  ”Jos oikeudenkäyntikulujen korvaamisesta syntyy riita, tuomioistuin ratkaisee sen antamalla määräyksen asianosaisen pyynnöstä ja vastapuolen huomautukset kuultuaan.”
               
            
         
               —
            
            
               Asiassa E-14/11 annetussa tuomiossa EFTAn tuomioistuin määräsi EFTAn valvontaviranomaisen maksamaan kantajalle aiheutuneet oikeudenkäyntikulut.